थिएटर… किसी भी तरह की एक्टिंग की ज़मीन यहीं तैयार होती है। ऐसी जगह जहां लोग स्टेज पर लोगों के सामने Live परफॉर्म करते हैं। कहते हैं थिएटर में परफ़र्म करना सबसे ज़्यादा मुश्किल होता है… क्योंकि यहां retake का कोई मौका नहीं मिलता है। आज हम थिएटर की बात इसलिए कर रहे हैं क्योंकि आज वर्ल्ड थिएटर डे है। पहली बार 1961 में आज के दिन को वर्ल्ड थिएटर डे के रूप में मनाया गया था। इस दिन को मनाने का मतलब होता है – अंतर्राष्ट्रीय और राष्ट्रीय स्तर पर जगह-जगह थिएटर शो करना… यानी live परफॉर्म करना। इतना ही नहीं, दुनिया में अपनी अलग पहचान बनाने वाला कोई भी शख्स इस दिन एक संदेश देता है जो दुनिया के अलग-अलग हिस्सों में भेजा जाता है। इस संदेश को 20 अलग-अलग भाषाओं में अनुवाद करके दुनिया के अलग-अलग हिस्सों तक पहुंचाया जाता है।